gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6348, del 06-09-2010 (2010/9556)

Informació pública de la subhasta en procediment extrajudicial d'execució hipotecària d'un pis a València.
----------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9556


Organisme emissor
:   Notaria d'Enrique Robles Perea

Tipus de document
:   Anunci

Informació pública de la subhasta en procediment extrajudicial d'execució hipotecària d'un pis a València. [2010/9556]  
Enrique Robles Perea, notari d'aquesta ciutat de València, amb residència en el carrer Jorge Juan número 24, 1a, mitjançant aquest anunci de celebració de subhasta, en procediment extrajudicial d'execució hipotecària, faig constar:  
1. Que se segueix davant meu el procediment d'execució hipotecària per a la realització extrajudicial de la finca següent:   
Pis tercer, la porta demarcada amb el número tres-cents vint-i-dos; es compon de vestíbul, tres dormitoris, menjador, cuina i lavabo; ocupa una superfície útil de cinquanta-un metres, seixanta-cinc decímetres quadrats, i limita: davant, amb el replà de l'escala, per la dreta entrant a aquest pis, amb la porta demarcada amb el número tres-cents vint-i-tres, per l'esquerra, amb la porta demarcada amb el número tres-cents vint-i-u, i per darrere, amb el carrer d'Hipólito Rovira.   
Quota. Zero enters, dos-centes seixanta-cinc mil·lèsimes per cent.   
Inscripció. En el Registre de la Propietat de València, número 5, al tom 1.252, llibre 774, foli 135, finca número 8.571.   
Forma part del bloc d'edificis projectat en planta d'illa oberta, situat a València, amb accés per l'avinguda de Paterna, ara avinguda del metge Nicasio Benlloch, número 7.   
2. Que se celebrarà la primera subhasta en el meu despatx, Jorge Juan 24, 1r (València), el dia 8 d'octubre de 2010 a les 12.00 hores, pel tipus de cent dihuit mil tres-cents vint euros amb setanta cèntims (118.320,70 euros). Si s'escau, la segona queda anunciada per al dia 5 de novembre i la tercera i última per al dia 30 de desembre de 2010, i sempre al meu despatx-estudi a la mateixa hora.   
3. Que la documentació i certificat del Registre a què es refereixen els articles 236 a i 236 b poden consultar-se en la notaria; que s'entendrà que tot licitador accepta com a bastant la titulació i que les càrregues, gravàmens i assentaments anteriors a la hipoteca que s'execute continuaran subsistents.   
València, 31 d'agost de 2010.- El notari: Enrique Robles Perea.
Diari Oficial de la Generalitat Valenciana


Sumari del DOGV 6246, del 15-04-2010 (2010/3766)

RESOLUCIÓ de 31 de març de 2010, de la Universitat de València, per la qual nomena Francisco José Botella Olcina catedràtic d'universitat, de l'àrea de coneixement Física Teòrica.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3766


Data del document
:   31-03-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 de març de 2010, de la Universitat de València, per la qual nomena Francisco José Botella Olcina catedràtic d'universitat, de l'àrea de coneixement Física Teòrica. [2010/3766]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, de data 14 de desembre de 2009 (BOE 12 de gener de 2010), per a la provisió de la plaça número 5877 de catedràtic d'universitat (concurs núm. 128/2009), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Francisco José Botella Olcina catedràtic d'universitat, de l'àrea de coneixement Física Teòrica, adscrita al Departament de Física Teòrica.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 31 de març de 2010.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6179, del 07-01-2010 (2009/15472)

Informació pública del concert previ del Pla General.
-----------------------------------------------------

### Dades del document

Número de DOGV
:   6179

Data del DOGV
:   07-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/15372


Data del document
:   02-12-2009

Organisme emissor
:   Ajuntament de Segart

Tipus de document
:   Informació Pública

Descriptors 

:   * Segart
    * pla d'urbanisme
    * administració local

Informació pública del concert previ del Pla General. [2009/15068]  
Per acord del Ple de la corporació adoptat en la sessió de data 13 de maig de 2009, s'ha acordat sotmetre a informació pública, per un termini d'un mes, el concert previ del Pla General del Terme Municipal de Segart, junt amb la documentació relativa al paisatge del concert i l'informe de resultats de les activitats de participació pública realitzades de què s'acompanya, per mitjà d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat, en el transcurs del qual totes les persones interessades podran fer ús del seu dret a presentar els suggeriments, alternatives o al·legacions que consideren oportuns o convenients, en compliment del que disposa l'article 83 de la Llei Urbanística Valenciana, i els articles 216 i següents del Reglament d'Ordenació i Gestió Territorial Urbanística, que seran estudiats per la corporació.  
L'esmentat expedient es troba de manifest en les dependències municipals de l'Ajuntament (plaça de l'Ajuntament, 1), on podrà ser consultat durant l'esmentat termini d'exposició en horari d'atenció al públic de 09.30 a 14.30 hores.  
El que es comunica per a general coneixement.  
Segart, 2 de desembre de 2009.- L'alcalde: Vicent de Paül Garriga.
Diari Oficial de la Generalitat Valenciana


Sumari del DOGV 6368, del 04-10-2010 (2010/10427)

Adjudicació definitiva número 365/2010. Servici de manteniment programari com a suport per a la radiologia digital.
-------------------------------------------------------------------------------------------------------------------

### Dades del document

Número de DOGV
:   6368

Data del DOGV
:   04-10-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10691


Data del document
:   24-09-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació definitiva número 365/2010. Servici de manteniment programari com a suport per a la radiologia digital. [2010/10246]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut de València - Clínic - la Malva-rosa. avinguda Blasco Ibáñez, 17, 46120 - València. Telèfon 175 257 205, fax 533 033 724.  
c) Número d'expedient: 365/2010.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de manteniment programari com a suport per a la radiologia digital.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6274 de 25 de maig de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: quatre-cents trenta mil quatre-cents setze euros (430.416,00 €) IVA exclòs; quatre-cents noranta-nou mil dos-cents huitanta-dos euros amb cinquanta-sis cèntims (499.282,56 €) IVA inclòs  
5. Adjudicació definitiva  
a) Data: 19 d'agost de 2010.  
b) Contractista: Agfa Healthcare Spain, SAU.  
c) Nacionalitat: espanyola.  
d) Import d'adjudicació: quatre-cents trenta mil quatre-cents setze euros (430.416,00 €) IVA exclòs; cinc-cents set mil vuit-cents noranta euros amb vuitanta-vuit cèntims (507.890,88 €) IVA inclòs.  
València, 24 de setembre de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6205, del 12-02-2010 (2010/1141)

Informació pública del projecte de conveni urbanístic per a l'obtenció de sòl amb destinació dotacional pública per a la construcció del complex poliesportiu municipal La Foia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1141


Data del document
:   22-01-2010

Organisme emissor
:   Ajuntament de Finestrat

Tipus de document
:   Anunci

Descriptors 

:   * Finestrat
    * administració local
    * pla d'urbanisme

Informació pública del projecte de conveni urbanístic per a l'obtenció de sòl amb destinació dotacional pública per a la construcció del complex poliesportiu municipal La Foia. [2010/1141]  
En compliment del que disposa la disposició addicional quarta de la Llei 16/2005, de 30 de desembre, de la Generalitat, Urbanística Valenciana, se sotmet a informació pública, per termini de 20 dies, el projecte de conveni urbanístic subscrit per María Mercedes Buforn i Jaime Ferrándiz Ferrándiz per a l'obtenció, per part de l'Ajuntament, de 701 metres quadrats amb destinació dotacional pública, per a la construcció del complex poliesportiu municipal La Foia, de Finestrat; durant el termini indicat aquells que es consideren interessats podran formular totes les al·legacions i els suggeriments que estimen oportuns.   
Finestrat, 22 de gener de 2010.- L'alcalde: Honorato Algado Martínez.
Diari Oficial de la Generalitat Valenciana


Sumari del DOGV 6194, del 28-01-2010 (2009/14394)

Notificació de la sentència dictada en el procediment de divorci contenciós 307/3001-AK
---------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14023


Data del document
:   19-11-2009

Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de divorci contenciós 307/9434-NB [2009/14695]  
Procediment: Divorci contenciós 000307/4805-WK  
Demandant: Espíritu Santo Gómez Velarde  
Procurador: Flores Feo, Vicente  
Demandat: Juan Ordóñez Jiménez  
Tomás Mora Zaragoza, secretari del Jutjat de Primera Instància número 1 de Benidorm.  
Que a les actuacions a què es fa referència, a instàncies del procurador Flores Feo, Vicente, en nom i representació d'Espíritu Santo Gómez Velarde contra Juan Ordóñez Jiménez, s'ha dictat la sentència l'encapçalament i la part dispositiva de la qual són literalment com segueix:  
Benidorm, 7 de maig de 1992.  
Vistes per Francisco López Ortega, jutge del Jutjat de Primera Instància número 1 de Benidorm, les presents actuacions de divorci seguides amb el número 307/86 a petició del procurador Vicente Flores Feo en nom i representació d'Espíritu Santo Gómez Valerdez contra Juan Ordóñez Jiménez, en rebel·lia en aquest procediment, en les quals és part el ministeri fiscal.  
Dispositiva  
Estime la demanda de divorci formulada pel procurador Vicente Flores Feo, en nom i representació d'Espíritu Santo Gómez Valerdez contra Juan Ordóñez Jiménez, en rebel·lia en aquestes actuacions, declare dissolt per divorci el matrimoni contret entre els cònjuges esmentats amb tots els efectes legals inherents a aquesta declaració i eleve a definitives les mesures decidides per la interlocutòria de 30 d'abril de 1992, sense fer declaració expressa quant a les costes causades.  
Una vegada siga ferma aquesta resolució, comuniqueu-la al registre civil on conste inscrit el matrimoni i el naixement dels fills.  
Contra aquesta resolució es pot interposar un recurs d'apel·lació dins el termini de cinc dies.  
Així ho mana, disposa i firma el jutge. En done fe».  
I perquè valga de notificació al demandat rebel Juan Ordóñez Jiménez, expedisc aquest edicte.  
Benidorm, 19 de novembre de 2009.- El secretari: Tomás Mora Zaragoza.
Diari Oficial de la Generalitat Valenciana


Sumari del DOGV 6405, del 25-11-2010 (2010/12534)

Notificació en extracte de proposta de resolució. Expedient disciplinari número 7/2010.
---------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12031


Organisme emissor
:   Agència Valenciana de Salut

Tipus de document
:   Anunci

Notificació en extracte de proposta de resolució. Expedient disciplinari número 7/2010. [2010/12868]  
Com que no s'ha pogut notificar personalment a la persona interessada l'acte administratiu que s'indica a continuació, se'n publica ara un extracte en el Diari Oficial de la Comunitat Valenciana, d'acord amb els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè puga tindre coneixement íntegre de l'acte i en quede constància, la persona interessada pot comparéixer en el termini de 10 dies, comptador des de l'endemà de la publicació d'este anunci en el Diari Oficial de la Comunitat Valenciana, en la seu de l'òrgan instructor, que és la Inspecció de Servicis Sanitaris d'Elx, Centre d'Especialitats Sant Fermí, primera planta, carrer de Jorge Juan, 46, CP 03796, Elx, de 09.00 a 14.00 hores.   
- Expedient disciplinari núm. 7/2010.  
- Persona interessada: Amelia Vicenta de Juan Quiles.  
- Últim domicili conegut: c/ El Pinós, número 2, Alacant.  
- Extracte del contingut: proposta de resolució en l'expedient disciplinari núm. 7/2010.  
Elx, 12 de novembre de 2010.- L'instructor: Francisco Ramón Andreu Hernández.
Diari Oficial de la Generalitat Valenciana


Sumari del DOGV 6261, del 06-05-2010 (2010/4947)

Notificació de la resolució dels expedients número V-DAFT-52/09 i altres.
-------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4947


Organisme emissor
:   Institut Valencià d'Habitatge, SA

Tipus de document
:   Anunci

Notificació de la resolució dels expedients número V-DAFT-52/09 i altres. [2010/4947]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen la resolució dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, disposant d'un termini, a tal fi, d'un mes.  
Expedient: V-DAFT-52/09.  
Codi de l'immoble: 7709698259.  
Adreça: Angel Del Alcazar, número 5, porta. 16  
Població: Valencia.  
Adjudicatari: Esteban Vidal Belmonte.  
Ocupant: Pilar Vidal Gabaldon.  
Règim de cessió: accés diferit a la propietat.  
Data de la resolució: 14.04.2010 .  
Expedient: V-DANU-64/09.  
Codi de l'immoble: 3611739893.  
Adreça: Pintor Dalmau, número 8, porta. 5.  
Població: Valencia.  
Adjudicatari: Josafa Gimenez Tabales.  
Règim de cessió: accés diferit a la propietat.  
Data de la resolució: 13.04.2010   
Expedient: V-DAFT-79/09.  
Codi de l'immoble: 0015009314.  
Adreça: Lucrecia Bori, número 3, porta. 10  
Població: Valencia.  
Adjudicatari: Jose Perez Leon.  
Ocupant: Roberto Garrote Avis.  
Règim de cessió: accés diferit a la propietat.  
Data de la resolució: 22.03.2010   
València, 21 de abril de 2010.- El cap d'Administració i Inspecció del Centre de Gestió d'Habitatge Públic: Fernando Maldonado Plá.
Diari Oficial de la Generalitat Valenciana


Sumari del DOGV 6389, del 03-11-2010 (2010/11641)

Oferta d'ocupació pública de 2010.
----------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/11846


Data del document
:   27-10-2010

Organisme emissor
:   Ajuntament del Castell de Guadalest

Tipus de document
:   Anunci

Descriptors 

:   * Castell de Guadalest, el
    * concurs administratiu

Oferta d'ocupació pública de 2010. [2010/11860]  
Mitjançant Resolució d'Alcaldia d'aquest Ajuntament de data 22 d'octubre de 2010, es va aprovar l'oferta d'ocupació pública corresponent a la plaça que a continuació es ressenya per a l'any 2010, en compliment de l'article 91 de la Llei 7/1985, de 2 d'abril, de la Llei Reguladora de les Bases de Règim Local, i l'article 70 de la Llei 7/2007, de 12 d'abril, de l'Estatut Bàsic d'Ocupació Pública.  
Personal funcionari  
1 vacant administratiu C1 N18  
El Castell de Guadalest, 27 d'octubre de 2010.- La tinent d'alcaldessa: Mª Carmen Solbes Crespo.
Diari Oficial de la Generalitat Valenciana


Sumari del DOGV 6392, del 08-11-2010 (2010/11695)

Informació pública del projecte de reparcel·lació forçosa relatiu a la unitat d'actuació número 7 del PGOU de Benicarló.
------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11372


Data del document
:   26-10-2010

Organisme emissor
:   Urbanizadores Ua7, SL

Tipus de document
:   Anunci

Descriptors 

:   * Benicarló
    * empresa privada
    * pla d'urbanisme

Informació pública del projecte de reparcel·lació forçosa relatiu a la unitat d'actuació número 7 del PGOU de Benicarló. [2010/11687]  
Urbanizadores UA7, SL, com a agent urbanitzador, ha formulat projecte de reparcel·lació forçosa relatiu a la unitat d'actuació núm. 7 del PGOU de Benicarló.  
En aplicació del que disposa l'article 416 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, en relació amb l'article 177.1.a de la Llei 16/2005, de 30 de desembre, de la Generalitat, Urbanística Valenciana, se sotmet el projecte esmentat a informació pública, pel termini d'un mes, a comptar des de la publicació d'aquest anunci en el Diari Oficial de la Comunitat Valenciana, durant el qual els interessats podran formular qualssevol al·legacions que els convinguen segons dret i que es presentaran davant del Registre General de l'Ajuntament de Benicarló.  
En el mateix termini d'un mes es podrà consultar la documentació esmentada així com l'expedient administratiu, a l'Ajuntament de Benicarló, els dies hàbils, en horari d'atenció al públic.  
De la mateixa manera, els propietaris podran realitzar, si escau, aquelles actuacions a què es refereix l'article 174.7 i 174.8 i altres procedents de la citada Llei Urbanística Valenciana.  
Benicarló, 26 d'octubre de 2010.- Urbanizadores UA7, SL: José Foix Miquel i Romeo Piñana Lores.
Diari Oficial de la Generalitat Valenciana


Sumari del DOGV 6260, del 05-05-2010 (2010/4038)

Notificació de la sentència dictada en el judici ordinari número 534/2009.
--------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4038


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici ordinari número 534/2009. [2010/4038]  
Assumpte civil 000534/2009   
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en aquest Jutjat se segueix el procediment de judici ordinari 26504653043, a instàncies de Electrónicas Blanpi, SL , contra Severino Navalón Ballesteros.   
En el judici a què es fa referència, amb data 23 de març de 2010, Salvador U. Martínez Carrión, magistrat jutge, he dictat la resolució que té el contingut dispositiu del tenor literal següent:   
«Dispositiva   
Estime la presente demanda formulada per Electrónicas Blanpi, SL, representada per la procuradora dels tribunals Esperanza de Oca Ros, contra Severino Navalón Ballesteros, declarat en rebel·lia:   
1. Condemne el demandat, senyor Navalón, a pagar a l'actora la quantitat total de quinze mil euros 15.000 euros, i al pagament dels interessos legals corresponents d'aquesta quantitat en la forma indicada en el fonament jurídic tercer.   
2. Faig imposició expressa de les costes causades a la part demandada.   
Manera d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat d'interposar-hi un recurs, indicant els pronunciaments que s'impugnen (art. 457.2, LEC).   
S'indica també que per recórrer caldrà la constitució d'un dipòsit per import de 50 euros, en l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (disposició addicional 15ª de la LOPJ, afegida per la LO 1/2009, de 3 de novembre: BOE 04.11.2009).  
Aquesta és la meua sentència, que pronuncie, mane i firme».   
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador desconegut, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 23 de març de 2010.- El secretari judicial: Jerónimo Toledano Iturbe.